recursal/SuperWikiNEXT-32B huggingface dataset:
|  |
| --- |
| Sebahagian daripada siri |
| Permainan video aksi |
|  |
| Subgenre
* Aksi-pengembaraan
	+ Berperanan aksi
	+ Dunia terbuka
	+ Selinap
	+ Seram mandiri
* Bertumbuk
	+ *Hack and slash*
* Pertempuran
* Platform
	+ Metroidvania
* Berirama
* Penembak
	+ Arena
	+ *Battle royale*
	+ orang pertama
	+ Wira
	+ Senjata menembak
	+ *Shoot 'em up*
	+ Taktikal
	+ Orang ketiga
* Kelangsungan hidup
 |
| Topik
* Tangkap bendera
* Sistem selindung
* Enjin permainan penembak orang pertama
* *Free look*
* Peristiwa tindak balas pantas (QTE)
* Kekunci WASD
 |
| Senarai
* Senarai permainan video *battle royale*
* Senarai permainan video bertumbuk
* Senarai syarikat permainan video pertarungan
* Senarai permainan video pertarungan
* Senarai permainan penembak orang pertama
* Senarai perisian percuma penembak orang pertama
* Senarai permainan penembak orang ketiga
* Senarai syarikat permainan video *shoot 'em up*
* Senarai permainan video kelangsungan hidup
* Senarai permainan senjata menembak
* Senarai permainan video pagar sesat
* Senarai permainan platform
 |
| * l
* b
* s
 |

**Permainan video aksi-pengembaraan** atau ***action-adventure video game*** merupakan permainan video menggabungkan elemen dari pelbagai genre aksi dan elemen dari genre pengembaraan. Ia mungkin juga genre yang paling besar dan luas dalam bidang permainan video. Permainan yang pertama dalam genre ini ialah *Adventure* (1979) dalam platform Atari 2600.

Berikutan populariti permainan video pengembaraan yang semakin berkurang dalam kalangan masyarakat, penggunaan istilah aksi-pengembaraan atau *action-adventure* semakin terkenal. 

Terdapat perbezaan antara genre tematik dan genre permainan, oleh sebab dalam hal ini ia mempunyai makna dan etimologi yang sangat berbeza. Perkataan "pengembaraan" atau "*adventure*" merujuk kepada *Colossal Cave Adventure* dan tiada makna tematik atau naratif mahupun kaitan dengan filem pengembaraan. Sama juga dengan permainan aksi, terdapat juga tema keganasan dalam permainan ini sama dengan filem aksi tetapi ia bukan suatu kemestian. 

Aksi-pengembaraan merupakan genre campuran, oleh itu ia mempunyai makna yang sangat dalam, membawanya untuk menjadi genre yang paling luas dalam permainan video dan komputer. Biasanya, permainan pengembaraan yang tulen mempunyai masalah situasi yang pemain harus selesaikan, dengan sedikit atau tanpa aksi. Permainan aksi yang tulen mempunyai permainan berdasarkan interaksi masa nyata yang mencabar refleks. Oleh itu, permainan aksi-pengembaraan melibatkan kedua-dua elemen tersebut iaitu refleks dan penyelesaian masalah, dalam situasi ganas dan bukan ganas.
**Pinakol** merujuk pada hiasan gubahan manik yang dipakai oleh masyarakat Rungus di utara Sabah, Kudat. Gubahan manik Pinakol telah menjadi warisan turun temurun dikalangan masyarakat Rungus di Kudat. Pinakol menjadi pusaka turun temurun dalam keluarga rungus di sebelah perempuan, iaitu, peninggalan ibu kepada anaknya perempuannya. 

Pinakol terdiri daripada sepasang tali pinggang jenis selempang bermanik leper yang dikenakan melintang dada ke belakang bagi kegunaan hiasan biasa. Sejenis lagi biasanya dikenakan pada tradisi perkahwinan suku kaum Rungus di Kudat. Hasil kerja manik, warna yang digunakan dan reka bentuknya dapat membezakan etnik Rungus dari etnik lain di Sabah dengan mudah. Ia sering dikenakan bersama pakaian tradisi masyarakat Rungus yang kebiasannya bewarna hitam.

Hasil kerja manik Pinakol seringkali memiliki erti, satu contoh yang menjadi kajian adalah mengenai seorang pemburu yang memburu haiwan sungai dengan menggunakan lembing (Benggon 1992:14).

Pinakol tersebut terbahagi pada empat bahagian dengan manik di bahagian atas memiliki corak bunga yang cantik yang dipanggil vinusak. Pada bahagian kedua menggambarkan sejenis haiwan sungai yang merbahaya yang mampu melumpuhkan seseorang dengan gigitannya. Haiwan tersebut dikatakan telah pupus akibat kegiatan menuba sungai. Di bahagian bawahnya terdapat hiasan lembing memburu ikan yang dipanggil inompuling, dengan bahagian terakhir menggambarkan seorang Rungus yang bernama Tiningulung.

Terdapat beberapa jenis Pinakol iaitu Pinakol, Litai Sabah, Litai Venusak, Tinutu dan Inavol. Pinakol turut dikenakan bersama hiasan lain seperti rampai dan tinggot.

Pinakol manik ini menjadi perhiasan penting untuk dikenakan bersama pakaian masyarakat Rungus dan ia turut menjadi simbolik adat istiadat kematian dan perkhawinan dalam etnik Rungus. Warna manik hitam, putih dan merah merupakan warna asas yang sering digunakan oleh masyarakat Rungus.

Pada masa kini, hasil seni ini turut diusahakan secara meluas untuk menjana pendapatan keluarga. Kini, Pinakol boleh didapati secara meluas di pasaran sebagai hiasan. Harga pinakol amatlah bersesuaian dengan nilai estetiknya yang sangat tinggi, selain mengambil masa selama 2 minggu untuk disiapkan. 

Pinakol juga pernah ditonjolkan dalam set stem Malaysia.

Rujukan
-------

 1. ↑  "Manik pinakol keunikan budaya Rungus". Diarkibkan daripada yang asal pada 2008-10-29. Dicapai pada 2014-09-04.
2. ↑  Pakaian Tradisional Momogun Rungus
3. ↑  Beads on Stamps: Gallery 2
**Yibna** (Bahasa Arab: يبنى; Jabneh atau Jabneel pada zaman Alkitab; Jamnia pada zaman Rom; Ibelin kepada Tentera Salib), adalah sebuah perkampungan Palestin dengan penduduk 5,420 pada tahun 1948, terletak 15 kilometer barat daya Ramla. Yibna telah diambil oleh tentera Israel pada 4 Jun 1948, dan telah dibuang penduduk semasa serangan dan pengusiran tentera. Yibna berada di wilayah yang diperuntukkan kepada negara Yahudi di bawah Rancangan Pembahagian PBB 1947. Pada pertengahan Mac 1948, kontinjen tentera Iraq berpindah ke kampung itu. Dalam tindakan balas Haganah pada 30 Mac, dua dozen penduduk kampung terbunuh.[perlu rujukan] Pada 21 April, komander kampung itu telah ditangkap oleh pihak berkuasa British kerana menembak dua orang Arab dalam keadaan mabuk. Semasa perang Arab-Israel, penduduk Zarnuqa mencari perlindungan di Yibna, tetapi pergi selepas penduduk kampung menuduh mereka sebagai pengkhianat. Pada 27 Mei, selepas kejatuhan Al-Qubayba dan Zarnuqa, kebanyakan penduduk Yibna melarikan diri ke Isdud, tetapi lelaki bersenjata ditolak masuk. Pada 5 Jun, apabila tentera Israel tiba, mereka mendapati kampung itu hampir lengang selain beberapa orang tua yang diarah keluar. Selepas tahun 1948, beberapa kampung Israel telah diasaskan di tanah Yibna: Kfar HaNagid dan Beit Gamliel pada tahun 1949, Ben Zakai pada tahun 1950, Kfar Aviv (asalnya: "Kfar HaYeor") pada tahun 1951, Tzofiyya pada tahun 1955. Menurut Walid Khalidi, seorang kereta api melintasi kampung. Masjid lama dan menara, bersama-sama dengan kuil masih boleh dilihat, dan beberapa rumah lama didiami oleh keluarga Yahudi dan Arab. Penggalian arkeologi telah mendedahkan bahawa sebahagian daripada perkampungan Arab sebelum 1948 di Yibna dibina di atas tanah perkuburan zaman Byzantine dan lubang sampah. Seniman Palestin Sliman Mansour menjadikan Yibna sebagai subjek salah satu lukisannya. Kerja itu, dinamakan untuk kampung itu, adalah satu daripada empat siri mengenai kampung Palestin yang musnah yang dihasilkannya pada tahun 1988 untuk menentang pembatalan sejarah Palestin; yang lain ialah Yalo, Imwas dan Bayt Dajan.
Pintu masuk perpustakaan
**Perpustakaan Digital Negara Korea** terletak di Banpo-ro, Seocho-gu, Seoul. Ia juga dikenali sebagai "dibrary" (Hangul: 디브러리), iaitu gabungan "digital" dan "library." Ia dibuka pada Mei 2009 selepas tujuh tahun pembinaan. Kemudahan-kemudahannya membenarkan akses kepada lebih 800 buah perpustakaan dan institusi lain di dunia, termasuk dari Perpustakaan Kongres Amerika Syarikat dengan jumlah melebih 264 juta kandungan.

Studio TV dan studio kandungan yang dicipta oleh pengguna atau *user-created content* (UCC) mengandungi kemudahan kamera dan pencahayaan, yang membenarkan pengguna menghasilkan, mengedit dan menayangkan imej dan bunyi UCC mereka. Akses juga terbuka kepada orang luar.

Rujukan
-------

1. 1 2   "Massive digital library opens in Korea". Korean Culture and Information Service (KOIS).
2. ↑   "National Digital Library to Open Next Week". Korea International Broadcasting Foundation.
3. ↑   Kim, Tae-ick (2009). "National Digital Library Opens New Doors". Chosun Ilbo.

Pautan luar
-----------

* Dibrary

|  |  |
| --- | --- |
|  | Wikimedia Commons mempunyai media berkaitan ***Perpustakaan Digital Negara Korea*** |
**Tony Zhang** atau dengan nama Cinanya **Zhang Zhidong** (Cina ringkas: 张志东code: zh is deprecated , lahir 1972), ialah seorang ahli perniagaan Cina yang merupakan pengasas bersama, bekas CTO dan pemegang saham individu kedua terbesar Tencent, sebuah konglomerat internet China.

Kehidupan awal dan pendidikan
-----------------------------

Zhang Zhidong dilahirkan pada tahun 1971. Dia berada dalam kelas yang sama di Universiti Shenzhen sebagai pengasas Tencent, rakan bilionair Ma Huateng. Beliau juga mempunyai ijazah sarjana dari Universiti Teknologi China Selatan.

Kerjaya
-------

Menurut *Forbes*, Zhang Zhidong mempunyai nilai bersih $24.1 bilion, setakat Mac 2021.

Zhang ialah Tencent Ketua Pegawai Teknologi selama 16 tahun sehingga bersara pada September 2014.

Kehidupan peribadi
------------------

Dia tinggal di Shenzhen.

Rujukan
-------

1. ↑  "Bloomberg Billionaires Index: Zhang ZhiDong". *Bloomberg*. Dicapai pada June 25, 2021.
2. 1 2 3 4  //website=Forbes "Zhang Zhidong" Check `|url=` value (bantuan). Diarkibkan daripada yang asal pada 20 September 2015. Dicapai pada 15 September 2015.
Permainan **Yo-Yo Cina** adalah mainan dari China yang terdiri daripada dua cakera yang sama saiz disambungkan dengan gandar yang panjang.Satu gerakan seli mengangkat dan menjatuhkan dengan menggunakan dua batang, setiap satu yang dipegang dalam satu tangan, membolehkan yo-yo berputar pada tali yang diikat di antara batang kayu.

Pada zaman moden, ia digunakan sebagai mainan kanak-kanak dan sebagai alat persembahan di sarkas dan juga terdapat dalam tarian Cina. Permainan ini boleh dimainkan dengan pelbagai gaya yang boleh menjadi semudah melontar yo-yo ke udara atau melambung di sekitar belakang pengguna. Yo-yo barat ia mengekalkan gerakan berputar melalui kesan berputar berdasarkan pemuliharaan momentum sudut.

Pemain akan memegang hujung kedua-dua kayu dan mengimbangi yo-yo daripada jatuh.Permainan ini dikenal pasti telah wujud sejak Dinasti Min sekitar tahun 1386 hingga tahun 1644 selepas Masihi.

Pembuatan Yo-Yo Cina
--------------------

Pembuatan **Yo-yo Cina** tradisional dibuat daripada buluh, dimana ianya mudah patah dan tidak sesuai untuk aksi-aksi lasak. Sesetangah yo-yo cina dimasukkan alat yang menghasilkan bunyi apabila dipusingkan dengan laju. Bunyi ini membolehkan pemainnya mengimbangi kelajuan yo-yo. Bagaimanapun, **yo-yo cina** sekarang diperbuat daripada plastik untuk menambah daya tahan. Manakala **tongkat** masih menggunakan kayu keras sebagai bahan utama, tongkat yang diperbuat daripada kayu lebih murah dan lebih sesuai kepada pemula. Ada juga tongkat yang diperbuat daripada aluminium Lucite, karbon, logam dan **Fibreglass**. Fibreglass bersifat ringan dan kuat. Tongkat logam menawarkan sifat ringan tanpa mengurangkan kekuatan dan merupakan pilihan yang baik bagi mereka yang ingin melakukan "high stress whips" dan trik-trik yang lain. Sesetengah **yo-yo cina** mempunyai alur dipasang di tepi cakera, alur ini menbolehkan yo-yo cina membuat suara bersiul apabila berputar dengan kelajuan tinggi.

Cara bermain Yo-Yo Cina
-----------------------

**Yo-yo Cina** juga dikenali sebagai **Diabolo** memerlukan pemainnya memegang stik kayu yang diikat dengan tali nilon dengan menggunakan kedua-dua belah tangan. Fungsi stik kayu tersebut ialah sebagai alat untuk menggerakkan tali nilon mengikut cara yang dihendaki. Pemain perlu mengimbangi yo-yo daripada terjatuh dan memutarkan diabolo dengan laju untuk melakukan pelbagai aksi yang mengagumkan. Diabolo yang ringan mudah digunakan tetapi putarannya mungkin hanya seketika. Kebanyakan pemain yang handal akan memilih diabolo berat untuk melakukan pelbagai aksi. Diabolo mudah dipelajari tetapi mengambil masa panjang untuk menjadi mahir.

Pautan luar
-----------

*
***Scots Wha Hae'*** (harfiah: "Orang Scotland Yang Telah") ialah sebuah puisi/lagu yang ditulis Robert Burns dalam tahun 1793 buat meniru ucapan Robert the Bruce kepada tenteranya sebelum Pertempuran Bannockburn dalam tahun 1314. Walaupun Burns menulis kata-kata, muzik buat lagu ini adalah lagu lama (*Hey Tuttie Tattie*) yang mengikut legenda telah dimainkan oleh tentera Scotland sebelum pertempuran.

Judul pertama lagu ini ialah *Robert Bruce's March To Bannockburn* ("Kemaraan Robert Bruce ke Bannockburn") – namun sekarang ia lebih terkenal sebagai *"Scots Wha Hae"*.

*"Scots Wha Hae"* juga merupakan lagu parti buat Parti Kebangsaan Scotland (Scots:*Scottis Naitional Pairtie*) dan dinyanyikan selepas perhimpunan parti yang diadakan setiap tahun.

### Pengaruh Blind Harry

Puisi ini menunjukkan pengaruh Blind Harry (atau Henry the Minstrel ("Henry si Pendendang")) , seorang makar seperti yang dapat dilihat pada baris Henry:

| Rangkap Harry | Terjemahan |
| --- | --- |
| A false usurper sinks in every foe 
And liberty returns with every blow | Perampas palsu gugur dengan setiap lawan
Dan kebebasan pulang dengan setiap pukulan |

yang digelar Burns sebagai "kuplet yang setanding dengan Homer" dan diubah suai sebagai:

| Rangkap Burns | Terjemahan |
| --- | --- |
| Lay the proud usurpers low! 
Tyrants fall in every foe! 
Liberty's in every blow!  | Rebahkan lawan yang penuh keangkuhan!
Penzalim jatuh dengan setiap lawan!
Kebebasan datang dengan setiap pukulan!  |

Nota
----

1. ↑  Asal, *A couplet wirthy o Homer*
**Politik Afghanistan** kini merupakan sebuah kerajaan sementara telah ditubuhkan. Ia diketuai oleh presiden Hamid Karzai, kebanyakkannya dianggotai ahli-ahli Perikatan Utara, serta campuran ahli-ahli daripada kumpulan-kumpulan etnik dan serantau yang dibentuk daripada kerajaan terdahulu oleh Loya jirga (majlis tertinggi). Bekas raja, Mohammed Zahir Shah kembali ke negaranya, tetapi tidak ditabalkan sebagai raja dan hanya memegang kuasa istiadat terhad.

Sebuah Jawatankuasa Perlembagaan Afghanistan telah ditubuhkan dibawah Perjanjian Bonn untuk berunding the orang ramai dan mencipta sebuah draf perlembagaan. Sebuah draf telah ditetapkan untuk dihasilkan pada 1 September, 2003 tetapi jawatankuasa tersebut telah memohon penangguhan agar dapat melaksanakan rundingan tambahan. Satu mesyuarat Loya jirga (majlis tertinggi) berperlembagaan telah diadakan pada bulan Disember 2003 apabila sebuah perlembagaan baru telah diterima, seterusnya membentuk sebuah kerajaan berpresiden.

Tentera dan agensi perisikan dari Amerika Syarikat dan beberapa negara lain hadir di Afghanistan, memikul tanggungjawab memelihara keamanan dan memburu sisa-sisa pejuang Taliban dan Al-Qaeda. Tentera pengaman Pertubuhan Bangsa-Bangsa Bersatu, Pasukan Bantuan Keselamatan Antarabangsa beroperasi di Kabul sejak Disember 2001. NATO mengambil alih pasukan tersebut pada 11 Ogos, 2003. Panglima perang menguasai kebanyakan daripada negara tersebut. 

Pada 27 Mac, 2003, Abdul Rashid Dostum, Naib Menteri Pertahanan Afghanistan dan seorang panglima perang yang berkuasa telah menubuhkan sebuah pejabat untuk Zon Utara Afghanistan dan melantik pegawai-pegawai untuk pejabat tersebut. Ini adalah bertentangan dengan perintah presiden sementara, Hamid Karzai yang melarang penubuhan zon-zon di Afghanistan.

Pilihan raya
------------

* Pilihan raya Presiden Afghanistan 2009

| * l
* b
* s
Politik Asia |
| --- |
| Negara berdaulat | 
* Afghanistan
* Arab Saudi
* Armenia
* Azerbaijan
* Bahrain
* Bangladesh
* Bhutan
* Brunei
* China
* Cyprus
* Emiriah Arab Bersatu
* Filipina
* Georgia
* India
* Indonesia
* Iran
* Iraq
* Israel
* Jepun
* Jordan
* Kazakhstan
* Kemboja
* Korea Utara
* Korea Selatan
* Kuwait
* Kyrgyzstan
* Laos
* Lubnan
* Malaysia
* Maldives
* Mesir
* Mongolia
* Myanmar
* Nepal
* Oman
* Pakistan
* Qatar
* Rusia
* Singapura
* Sri Lanka
* Syria
* Tajikistan
* Thailand
* Timor Leste
* Turki
* Turkmenistan
* Uzbekistan
* Vietnam
* Yaman

 |
| Senarai negara-negaradengan pengiktirafanterhad | 
* Abkhazia
* Nagorno-Karabakh
* Republik Turki Cyprus Utara
* Ossetia Selatan
* Palestin
* Taiwan

 |
| Wilayah tanggungan danwilayah lain-lain | 
* Wilayah Lautan Hindi British
* Pulau Krismas
* Kepulaun Cocos (Keeling)
* Hong Kong
* Macau

 |
Wilayah Pentadbiran Khas Hong Kong adalah diketuai oleh Ketua Eksekutif yang merupakan Ketua Kerajaan. Pada masa kini Encik Donald Tsang Yam-Kuen bertindak sebagai Pemangku Ketua Eksekutif dan berkuatkuasa pada 12 Mac 2005 selepas peletakan jawatan oleh Encik Tung Chee Hwa. Tsang sebelum ini adalah Ketua Setiausaha sejak dari tahun 2001 dan berkhidmat sebagai Setiausaha Kewangan semasa Pemerintahan British. Pilihan raya bagi memilih Ketua Setiausaha baru akan dibuat oleh 800 orang ahli perwakilan akan dijalankan pada 10 Julai 2005. Tung memulakan perkhidmatan sebagai Ketua Ekesekutif pada 1 Julai 1997 sebaik sahaja British menyerahkan Hong Kong kepada RRC; yang waktu itu beliau dipilih oleh 400 orang ahli perwakilan. Sepanjang tempoh 5 tahun sebagai Ketua Eksekutif yang bermula pada Julai 2002, Tung merupakan satu - satunya calon yang sah dipilih melalui penamaan, suatu keunikan kerana lazimnya Suruhanjaya Pilihan Raya yang akan memilih Ketua Eksekutif.

Pilihan Raya Majlis Perundangan telah dibuat pada 24 Mei 1998, 10 September 2000, 12 September 2004 dan seterusnya akan dibuat pada tahun 2008. Merujuk kepada Perundangan Asas, "Perlembagaan Mini" Hong Kong, tempoh ketiga bagi Majlis Perundangan yang mempunyai 30 orang ahli yang dipilih secara langsung yang dibuat dari Perlembagaan Geografikal, dan 30 ahli yang dipilih adalah bebas, terbuka dan "Widely Contested", berbeza berbanding kebanyakan ahli politiknya merupakan ahli politik prodemokrasi yang menduduki fungsi pilihan raya perlembagaan dan Jawatankuasa Pilihan Raya (sewaktu tahun 1998 and 2000).

Perjalanan perkhidmatan awam cukup bermutu dan bebas, yang dipantau secara tidak langsung dari Beijing. Kebanyakan operasi kerajaan dan pentadbiran terletak di Pulau Hong Kong Pusat yang terletak berhampiran dengan kawasan bersejarah Bandaraya Victoria yang merupakan petempatan awal British.

Pautan luar
-----------

* Tapak Kerajaan KPKHK

| * l
* b
* s
Politik Asia |
| --- |
| Negara berdaulat | 
* Afghanistan
* Arab Saudi
* Armenia
* Azerbaijan
* Bahrain
* Bangladesh
* Bhutan
* Brunei
* China
* Cyprus
* Emiriah Arab Bersatu
* Filipina
* Georgia
* India
* Indonesia
* Iran
* Iraq
* Israel
* Jepun
* Jordan
* Kazakhstan
* Kemboja
* Korea Utara
* Korea Selatan
* Kuwait
* Kyrgyzstan
* Laos
* Lubnan
* Malaysia
* Maldives
* Mesir
* Mongolia
* Myanmar
* Nepal
* Oman
* Pakistan
* Qatar
* Rusia
* Singapura
* Sri Lanka
* Syria
* Tajikistan
* Thailand
* Timor Leste
* Turki
* Turkmenistan
* Uzbekistan
* Vietnam
* Yaman

 |
| Senarai negara-negaradengan pengiktirafanterhad | 
* Abkhazia
* Nagorno-Karabakh
* Republik Turki Cyprus Utara
* Ossetia Selatan
* Palestin
* Taiwan

 |
| Wilayah tanggungan danwilayah lain-lain | 
* Wilayah Lautan Hindi British
* Pulau Krismas
* Kepulaun Cocos (Keeling)
* Hong Kong
* Macau

 |
**Pusat Persidangan Nasional** (bahasa Cina: 国家会议中心) merupakan sebuah pusat konvensyen yang terletak di Beijing, Republik Rakyat China. Apabila disiap bina, pusat ini akan meliputi luas 270,000 meter persegi. Pusat ini dibina untuk Olimpik Beijing 2008.

Acara lawan pedang, serta disiplin menembak dan lawan pedang dalam pentatlon moden akan diadakan di pusat konvensyen ini. Pusat ini juga merupakan Pusat Penyiaran Antarabangsa (IBC) dan Pusat Akhbar Utama (MPC) bagi Sukan Olimpik 2008.

Sebagai pusat persidangan dan pameran yang bertaraf tinggi ini, ketinggian tahap kemudahan di Beijing ini akan menganjurkan persidangan dan pameran selepas temasya Olimpik tamat.

Pusat ini telah digunakan semula sebagai Pusat Penyiaran Antarabangsa semasa Sukan Olimpik Musim Sejuk 2022.

Lihat juga
----------

* Senarai Tempat Olimpik Beijing 2008

|  |  |
| --- | --- |
| Ikon tunas | Rencana berkaitan Sukan Olimpik Beijing 2008 ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Piagam Bahasa Perancis** (Perancis: *La charte de la langue française*), juga dikenali sebagai **Rang Undang-undang 101** (Perancis: *Loi 101*) merupakan satu undang-undang bagi provinsi Quebec di Kanada dalam menentukan bahasa Perancis, bahasa majoriti penduduknya sebagai bahasa rasmi Quebec dan merangka hak asasi bahasa yang asas. Ia merupakan sebahagian daripada dasar bahasa di Quebec.

Dicadangkan oleh Camille Laurin, Menteri Pembangunan Kebudayaan di bawah Premier kerajaan pertama Parti Québécois, René Lévesque, ia telah diluluskan oleh Perhimpunan Kebangsaan dan diberikan Perkenan Diraja oleh Leftenan Gabenor Hugues Lapointe pada 26 Ogos 1977. Peruntukan piagam ini berkembang apabila *Akta Bahasa Rasmi* 1974 (Rang Undang-undang 22), yang telah digubal oleh Leftenan Gabenor dalam Parlimen semasa tempoh Premier kerajaan Parti Liberal Robert Bourassa untuk menjadikan bahasa Perancis sebagai bahasa rasmi Quebec. Sebelum tahun 1974, Quebec tidak mempunyai bahasa rasmi dan tertakluk hanya kepada keperluan terhadap penggunaan bahasa Inggeris dan Perancis yang terkandung dalam Perkara 133 Akta Amerika Utara British 1867.

Rang Undang-undang 101 telah dipinda lebih daripada enam kali sejak tahun 1977. Setiap pindaan telah menimbulkan kontroversi mengenai peruntukan penggunaan bahasa Perancis pada papan tanda komersial atau sekatan ke atas kemasukan ke sekolah Inggeris.

Objektif
--------

Mukadimah piagam menyatakan bahawa Perhimpunan Kebangsaan memutuskan "untuk menjadikan bahasa Perancis bahasa Kerajaan dan Undang-undang, juga bahasa biasa dan harian kerja, arahan, komunikasi, perdagangan dan perniagaan". Ia juga menyatakan bahawa Perhimpunan Kebangsaan hendaklah meneruskan matlamat "dalam semangat keadilan dan berfikiran terbuka" dan mengiktiraf "hak orang Amerind dan Inuit Quebec".

Nota
----

1. ↑  "Akta Amerika Utara British 1867", di *Wikisumber*, Diambil pada 24 April 2008
2. ↑  "Debate on PQ language bill to begin". *The Globe and Mail* (dalam bahasa Inggeris). Toronto. 11 Mac 2013.
3. ↑  "The Charter of the French Language — Preamble" (dalam bahasa Inggeris). Office québécois de la langue française. Dicapai pada 23 April 2008.

Pautan luar
-----------

* Office québécois de la langue française (Bahagian bahasa Inggeris)
* Educaloi – La Loi vos droits – Citizens – Charter of the French Language Diarkibkan 2007-07-03 di Wayback Machine

Portal:* icon Bahasa
* dacing Undang-undang
* flag Kanada
Untuk kegunaan lain, sila lihat Ufuk peristiwa (nyahkekaburan).

Dalam kerelatifan am, **ufuk peristiwa** (bahasa Inggeris: *event horizon*code: en is deprecated ; EH) ialah rantau dalam ruang masa di luar yang peristiwanya tidak dapat mempengaruhi pemerhati luar. Dalam kata mudah, ia ditakrifkan sebagai petala "titik tiada kembali", iaitu, sempadan tarikan graviti objek leluasa menjadi sangat besar menjadikan melepaskan diri mustahil. Ufuk peristiwa sering sekali dikaitkan dengan lohong hitam. Cahaya yang dipancarkan dari dalam ufuk peristiwa tidak akan mencapai pemerhati luar, dan pemerhati luar tidak dapat lihat di luar ufuk peristiwa. Tambahan pula, sebarang objek yang menghampiri ufuk berkenaan dari sisi pemerhati kelihatan menjadi perlahan dan tidak pernah melalui ufuk berkenaan, dengan imejnya menjadi lebih dan lebih teranjak merah ketika masa berlalu. Hal ini bermakna panjang gelombang cahaya yang dipancarkan daripada objek menjadi memanjang ketika objek bergerak jauh daripada pemerhati. Objek kembara, walau bagaimanapun, mengalami tiada kesan pelik dan ia, sebenarnya, melalui ufuk berkenaan dalam jumlah masa wajar yang terhingga.

Lebih jenis ufuk yang terperinci termasuk ufuk yang berkaitan tetapi berbeza mutlak dan ketara dijumpai sekitar sebuah lohong hitam. Hanya tanggapan berbeza termasuk ufuk Cauchy dan ufuk Killing; sfera foton dan ergosfera penyelesaian Kerr; ufuk zarah dan ufuk kosmos berkaitan dengan kosmologi; dan ufuk terpencil dan ufuk dinamik penting dalam penyelidikan lohong hitam sekarang.

Lihat juga
----------

* iconPortal Fizik

* Metrik akustik
* Hipotesis penapisan kosmos
* Ufuk dinamik
* Teleskop Ufuk Peristiwa
* Sinaran Hawking
* Koordinat Rindler

Nota
----

Rujukan
-------

1. ↑  Chaisson, Eric (1990). *Relatively Speaking: Relativity, Black Holes, and the Fate of the Universe*. W. W. Norton & Company. m/s. 213. ISBN 978-0393306750.
2. ↑  Bennett, Jeffrey; Donahue, Megan; Schneider, Nicholas; Voit, Mark (2014). *The Cosmic Perspective*. Pearson Education. m/s. 156. ISBN 978-0-134-05906-8.

Bacaan lanjut
-------------

* *The Universe in a Nutshell* oleh Stephen Hawking
* Kip Thorne (1994). *Black Holes and Time Warps*. W. W. Norton.
* Abhay Ashtekar and Badri Krishnan, "Isolated and Dynamical Horizons and Their Applications", Living Rev. Relativity, 7, (2004), 10; Online Article, cited Feb.2009.

Templat:Lohong hitam
Templat:Kerelatifan
**Piagam Olimpik** merupakan sebuah peraturan dan garis panduan bagi penganjuran Sukan Olimpik dan menguruskan pergerakan berkaitan Olimpik.. Kali terakhir ia disemak adalah pada 9 September 2013.

Diguna pakai oleh Jawatankuasa Olimpik Antarabangsa (IOC), piagam tersebut adalah sebuah pengkanunan bagi prinsip-prinsip asas, peraturan dan undang-undang kecil. Bahasa Perancis dan Inggeris merupakan bahasa rasmi bagi Piagam Olimpik. Jika pada bila-bila masa terdapat pencanggahan diantara versi-versi teks yang berbeza, teks dalam bahasa Perancis dijadikan sebagai rujukan.

Tujuan
------

Sepanjang sejarah Sukan Olimpik, Piagam Olimpik sering kali diputuskan hasil daripada kontroversi yang berlaku dalam Olimpik. Seperti yang dinyatakan dalam pengenalan, Piagam Olimpik berfungsi dalam 3 perkara:

* untuk mewujudkan prinsip-prinsip dan nilai-nilai Olimpisme
* untuk berfungsi sebagai undang-undang IOC
* untuk menentukan hak dan kewajipan 4 unsur utama dalam pergerakan Olimpik iaitu IOC, Persekutuan Antarabangsa, Jawatankuasa Olimpik Kebangsaan dan Jawatankuasa Penganjur Olimpik

Rujukan
-------

1. ↑  Jawatankuasa Olimpik Antarabangsa. "Apakah itu Piagam Olimpik?" (dalam bahasa Inggeris). Diarkibkan daripada yang asal pada 2014-10-20. Dicapai pada 23 Oktober 2012.

Pautan luar
-----------

* (Inggeris) Teks Piagam Olimpik yang terkini
* (Inggeris) Teks Piagam Olimpik (Februari 2010)

Portal:* Sukan
* icon Olimpik

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
Pusat Budaya Katuaq di Nuuk, Greenland.
Sebuah **pusat kebudayaan** ialah sebuah organisasi, bangunan atau kompleks yang mempromosikan budaya dan seni sesebuah masyarakat. Pusat kebudayaan boleh diuruskan oleh organisasi kejiranan, swasta, tajaan pemerintah mahupun oleh aktivis.

Beberapa pusat budaya mempunyai perpustakaan, bengkel, kursus dan aktiviti lain yang lazimnya percuma atau dengan harga yang berpatutan. Jenis tempat ini sangat penting bagi pelestarian budaya tempatan, terutama bagi masyarakat luar bandar yang tidak mempunyai teater, pawagam atau ruang konsert. Walaupun ada di bandar-bandar besar, pusat-pusat budaya penting untuk mengekalkan aktiviti budaya yang ditujukan kepada kumpulan daripada semua peringkat umur dan taraf sosial.

Pusat kebudayaan atau institusi serupa mungkin terletak di bangunan bersejarah sesebuah bandar, seperti di Casa de la Cultura di Buenos Aires, Argentina, atau mungkin bersaiz besar dengan pameran seni antarabangsa seperti Centro Cultural Universitario di Zapopan, Mexico. Selain itu, pusat-pusat budaya juga dapat ditempatkan di sebuah bangunan kecil, terutamanya bagi bandar atau komuniti yang lebih kecil. Sejak kebelakangan ini, rumah-rumah ibadat turut dijadikan sebagai pusat budaya bagi sesebuah kelompok keagamaan.

Lihat juga
----------

* Pusat seni

Rujukan
-------

1. ↑  Gisela Daus (2 Julai 2019). "Claves para que los centros culturales entren al siglo XXI". *Diario Clarín* (dalam bahasa Sepanyol). Dicapai pada 3 Julai 2019.

|  |  |
| --- | --- |
| Ikon tunas | Rencana berkenaan budaya ini ialah rencana tunas. Anda boleh membantu Wikipedia dengan mengembangkannya. |

* l
* b
* s

|  |  |
| --- | --- |
| Kawalan kewibawaan: Perpustakaan negara Sunting ini di Wikidata | 
* Perancis (data)
* Jerman
* Latvia
* Republik Czech

 |
**Phoebe Mary Waller-Bridge** (lahir 14 Julai 1985) ialah seorang pelakon, penulis, dan penerbit Inggeris. Beliau terkenal sebagai pencipta, penulis, dan bintang siri tragikomedi BBC *Fleabag* (2016-2019). Beliau juga merupakan penulis utama dan penerbit eksekutif untuk siri pertama siri thriller BBC America *Killing Eve* (2018–kini), yang diadaptasikan untuk televisyen. Kedua-dua *Fleabag* dan *Killing Eve* telah mendapat pujian dan terkenal di antara 100 siri televisyen terhebat abad ke-21 oleh *The Guardian*, dengan yang pertama berada di No. 8 dan yang terakhir di No. 30.

Untuk *Fleabag*, Waller-Bridge menerima Anugerah Televisyen Akademi Britain untuk Persembahan Komedi Wanita Terbaik, tiga Anugerah Emmy Primetime (Pelakon Utama Terunggul dalam Siri Komedi, Penulisan Luar Biasa untuk Siri Komedi, dan Siri Komedi Luar Biasa), dan dua Golden Anugerah Globe (Pelakon Wanita Terbaik - Muzik atau Komedi Siri Televisyen dan Siri Televisyen Terbaik - Muzik atau Komedi).

Waller-Bridge mencipta, menulis dan membintangi siri komedi Channel 4 *Crashing* (2016). Beliau membintangi siri komedi *The Café* (2011–2013) dan siri kedua drama bersiri *Broadchurch* (2015). Beliau pernah muncul dalam filem seperti *Albert Nobbs* (2011), *The Iron Lady* (2011), *Goodbye Christopher Robin* (2017), dan sebagai L3-37 dalam filem *Star Wars* *Solo: A Star Wars Story* (2018). Waller-Bridge juga menyumbang kepada lakon layar filem *James Bond* akan datang, *No Time to Die* (2020).

Rujukan
-------

1. ↑  "The 100 best TV shows of the 21st century". *The Guardian*. Dicapai pada 27 September 2019..
2. ↑  Turchiano, Danielle; Turchiano, Danielle (2019-09-23). "Emmys Surprise: Phoebe Waller-Bridge Wins Lead Actress in a Comedy". *Variety* (dalam bahasa Inggeris). Dicapai pada 2019-09-23.
3. ↑  Horton, Adrian (2020-01-06). "The full list of Golden Globes 2020 winners". *The Guardian* (dalam bahasa Inggeris). ISSN 0261-3077. Dicapai pada 2020-01-07.
4. ↑  "No Time To Die: Phoebe Waller-Bridge Talks Her Script Revisions".

Pautan luar
-----------

* Phoebe Waller-Bridge di Pangkalan Data Filem Internet (IMDb)
* Phoebe Waller-Bridge's 'Fleabag' is NOT Autobiographical! di YouTube

| Kawalan kewibawaan Sunting ini di Wikidata |
| --- |
| Umum | 
* ISNI
	+ 1
* VIAF
	+ 1
* WorldCat Identities
	+ 1

 |
| Perpustakaan negara | 
* Norway
* Sepanyol
* Perancis (data)
* Jerman
* Amerika Syarikat
* Republik Czech
* Belanda
* Poland

 |
| Lain-lain | 
* MusicBrainz (artis)
* RERO (Switzerland)
	+ 1
* SUDOC (Perancis)
	+ 1

 |
**Pusat Perubatan Wilayah DCH** (bahasa Inggeris: *DCH Regional Medical Center*code: en is deprecated ), sebelum ini dikenali sebagai **Hospital Bandar Druid** ialah sebuah hospital awam, pusat perubatan dan bukan untung yang bertapak di Tuscaloosa, Alabama yang menyediakan perkhidmatan di wilayah barat Alabama. DCH dikendalikan oleh Sistem Kesihatan DCH, yang juga mengendalikan Pusat Perubatan Northport di Northport, Alabama dan Pusat Perubatan Fayette di Fayette, Alabama. Sehingga 2014, 3,481 orang telah bekerja di DCH, menjadikannya majikan kedua tertinggi di Kaunti Tuscaloosa.

Sejarah
-------

Pada tahun 1916, sebuah klinik perubatan kecil telah dibuka di Broad Street (kini dikenali sebagai University Boulevard) untuk menyediakan perkhidmatan kesihatan di Tuscaloosa. Pada mulanya, Hospital Bandar Druid hanya mempunyai 12 katil tetapi ia tidak mencukupi untuk menampung keperluan perubatan di bandar itu. Dengan tanah yang telah didermakan oleh Universiti Alabama, terbitan bon dan langganan awam telah digunakan untuk membiayai hospital baharu di tapak berdekatan. Digelarkan sebagai Hospital Bandar Druid, ia dibuka secara rasmi pada 25 Mac 1923.

Rujukan
-------

1. 1 2  "Frequently Asked Questions" (dalam bahasa Inggeris). Dicapai pada Disember 29, 2021.
2. ↑  "Tuscaloosa County's Major Employers" (PDF). *City of Tuscaloosa* (dalam bahasa Inggeris). 2014.
3. ↑  "DCH Health System History" (dalam bahasa Inggeris). Dicapai pada Mei 13, 2017.

Koordinat: 33°12′18″N 87°31′37″W﻿ / ﻿33.205°N 87.527°W﻿ / 33.205; -87.527
**Pusat Sukan Olimpik** merupakan stadium serbaguna di Beijing, China. Ia kini digunakan untuk perlawanan bola sepak. Ia dibina pada 1990 untuk menganjurkan Sukan Asia 1990. Selepas itu stadium ini kelihatan semakin usang. Namun, kini ia diubahsuai bagi menganjurkan Sukan Olimpik 2008, yang mana di sini akan berlangsung perlawanan bola sepak dan disiplin merentas desa dan Show Jumping bagi Pentatlon Moden. Untuk disiplin show jumping, padang bola sepak dalam venue ini akan dikembalikan kepada piawaian tinggi sementara untuk padang ekuestrian. Pengubahsuaian ini menambah empat gaya-pavillion yang mengelilingi stadium.

Stadium ini mempunyai keluasan lantai 34,975 meter persegi, yang mana berubah daripada bangunan asal iaitu 20,000 meter persegi. Kapasiti stadium juga digandakan selepas pengubahsuaian, daripada 18,000 kepada 36,228.

Lihat juga
----------

* Senarai Tempat Olimpik Beijing 2008

|  |  |
| --- | --- |
| Ikon tunas | Rencana berkaitan Sukan Olimpik Beijing 2008 ini ialah rencana tunas. Anda boleh membantu Wikipedia dengan mengembangkannya. |

* l
* b
* s
Burung Phoenix dalam Riwayat Nuremberg.
**Phoenix** (**Phœnix**; Jawi: ‏**فينيكس**‎code: ms is deprecated ‎) dalam mitologi Mesir dan Phoenicia ialah burung legenda yang keramat. Phoenix digambarkan memiliki bulu yang sangat indah berwarna merah dan keemasan.

Phoenix dikatakan dapat hidup selama 500 atau 1461 tahun. Setelah hidup selama itu, phoenix membakar dirinya sendiri. Setelah itu, dari abunya, muncullah kembali burung phoenix muda. Phoenix merupakan simbol dari keabadian, lambang dari kitaran kehidupan setelah mati, dan simbol kebangkitan tubuh setelah mati. Teriakan Phoenix juga dikatakan dapat menghasilkan rima lagu yang paling indah.

Phoenix menjadi simbol suci pemujaan terhadap Dewa matahari di Heliopolis, Mesir. Burung burung api simbol dari "Dewa matahari - Ra".

Burung ini juga turut diceritakan dalam kisah Sindbad iaitu sebahagian Hikayat Seribu Satu Malam.

  


|  |  |
| --- | --- |
| Ikon tunas | Rencana berkenaan haiwan ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Pokok pelangi** (nama saintifik: *Eucalyptus deglupta*) merupakan sejenis tumbuhan dari genus *Eucalyptus* yang bertaburan asal di hutan-hutan hujan tropika kepulauan Filipina, Indonesia dan Papua di Asia Tenggara; ia merupakan antara empat spesies dari genus disebut yang tidak didapati secara semula jadi di benua Australia yang merupakan kawasan banyak ditemukan pokok-pokok sejenisnya. Ia dapat dikenal pasti dari kulit kayu berwarna-warni yang sangat menonjol.

Botani
------

Pokok spesies *E. deglupta* tumbuh cepat mencapai ketinggian 60–75 meter berakar banir sehingga setinggi 4 meter dengan batang berukur rentas sepanjang 240 sentimeter. Kulit kayu yang memberi nama kepada pokok ini terdiri daripada lapisan-lapisan berwarna hijau, perang, merah dan kelabu ditutupi lapisan luar berwarna kejinggan. Dedaunnya tumbuh berpasangan setentang; setiap pasangan helainya berbentuk ringkas dengan ukuran 75–150 mm panjang dan 50–75 mm lebar.

Putik bunga yang tumbuhan menjambak enam kuntum pada ketiak daun; setiap kuntum tunggal ditutupi suatu pedikel 5 mm panjang bertukar warna hijau atau kuning tua apabila sudah matang dengan stamen kunung atau keputihan. Buah hasil senyawaan bebunga ini berbentuk kapsul separa bulat 3–5 mm panjang persegi dengan kulit kasar seakan kayu; setiap buah ini beruas mengeluarkan 3 hingga 12 biji benih perang yang bersayap.

Kegunaan
--------

Pokok ini sering ditanam untuk mendapatkan gentian pulpa dalam pembuatan kertas, terutamanya di Filipina.

Pokok ini juga sering ditanam menghiasi pemandangan dalam petempatan di kawasan beriklim panas di Amerika Syarikat termasuk Hawaii, California Selatan, Texas dan Florida.

Rujukan
-------

1. 1 2  Templat:WCSP
2. 1 2 3  "Eucalyptus deglupta". *SelecTree: A Tree Selection Guide* (dalam bahasa Inggeris). California Polytechnic State University. Dicapai pada 2018-04-29.
3. 1 2 3  "*Eucalyptus deglupta*" (PDF). World of Forestry. Dicapai pada 28 May 2019.
4. 1 2  "*Eucalyptus deglupta*". Missouri Botanical Garden. Dicapai pada 28 May 2019.
5. ↑  "Notes on Eucalyptus" (PDF). National Resources Institute. Diarkibkan daripada yang asal (PDF) pada 27 September 2007. Dicapai pada 10 Januari 2007.
6. ↑  Carroll, Jackie. "Eucalyptus". *Gardening Know How*.
7. ↑  "Rainbow Eucalyptus Tree – Learn About Rainbow Eucalyptus Growing Conditions". *Gardening Know How* (dalam bahasa Inggeris). Dicapai pada 29 April 2018.

Pautan luar
-----------

* Kategori berkenaan Pokok pelangi di Wikimedia Commons
* Pokok Pelangi dan Kewujudannya

|  |  |
| --- | --- |
| Pengenalpastian takson | 
* Wd: Q2704355
* APDB: 16533
* EoL: 230366
* GBIF: 3176325
* GRIN: 15893
* iNaturalist: 123757
* IPNI: 592872-1
* IRMNG: 11324587
* ITIS: 502472
* IUCN: 61911798
* NCBI: 106642
* NZOR: fada40a0-e997-404a-8972-2cb4a6d3b5c7
* Plant List: kew-72809
* PLANTS: EUDE2
* POWO: urn:lsid:ipni.org:names:592872-1
* Tropicos: 22107329
* WCSP: 72809

 |
Rencana ini ialah mengenai ciri geologi.  Untuk département Perancis, sila lihat Puy-de-Dôme.  Untuk perseikatan puisi zaman pertengahan, sila lihat Puy (persatuan).  Untuk lapangan terbang dengan kod IATA PUY, sila lihat Lapangan Terbang Pula.  Untuk kegunaan lain, sila lihat Le Puy.
Puy de Montjuger dan Puy de Pourcharet, Puy-de-Dôme, Perancis.
**Puy** (Sebutan bahasa Perancis: [pɥi]) ialah sepatah istilah geologi yang digunakan secara setempat di Auvergne, Perancis untuk bukit berapi. Perkataan ini diturunkan daripada *puech* bahasa Perancis-Provence, bererti bukit terpencil, daripada *podium* bahasa Latin, yang juga telah memberikan *puig* dalam bahasa Catalonia dan *poggio* dalam bahasa Itali.

Kebanyakan puy di Perancis tengah merupakan kon sinder kecil, dengan atau tanpa lava berkaitan, sementara yang lain merupakan kubah batu trakit, seperti domit dari Puy-de-Dôme. Puy boleh tertabur sebagai bukit terpencil, atau, yang lebih biasa, bergugus bersama, kadang-kadang berbaris. Rantai puy di Perancis tengah barang kali mati pada zaman prasejarah hujung.

Bukit berapi lain lebih kurang seperti yang di Auvergne juga dikenali oleh ahli geologi puy; contoh boleh dijumpai di Eifel dan di kon kecil di Teluk Napoli, sementara relik puy tergondol oleh penghakisan adalah banyak di Alp Swabia di Württemberg, seperti dinyatakan oleh W. Branco. Sir A. Geikie telah menunjukkan bahawa jenis letusan puy adalah umum di kawasan Britain pada Usia Karbon dan Usia Perm, seperti teruji melimpah-ruah di Scotland tengah dengan tinggalan gunung berapi purba, kini pada amnya dikurangkan dengan penggondolan sehingga hanya leher, atau lohong gunung berapi, berisi dengan tuf dan aglomerat, atau berpalam dengan lava.

Rujukan
-------

* Public Domain Rencana ini menggabungkan dan menterjemah teks dari penerbitan sekarang di domain awam: Chisholm, Hugh, penyunting (1911). *Encyclopædia Britannica* (dalam bahasa Inggeris) (ed. ke-11). Cambridge University Press. Missing or empty `|title=` (bantuan)
* Sir A. Geikie, *Ancient Volcanoes of Great Britain* (1897).
**Ultra Magnus** adalah nama beberapa watak fiksyen dalam francais animasi *Transformers*, terutamanya muncul sebagai pembantu kanan Optimus Prime. Walaupun kemahiran tempurnya luar biasa, keberanian dan bakat yang tidak dapat ditandingi untuk improvisasi di medan pertempuran, Ultra Magnus adalah yang paling selesa apabila menjalankan arahan, dan secara semulajadi tidak kaku jika Matrix Kepimpinan diletakkan pada dirinya.

Dalam minda Ultra Magnus, dia adalah komander trak tunda, dan keengganannya berubah hanya jika dia kehabisan pilihan sebelum menerima idea bahawa dia diperlukan untuk memimpin. Selaku pemimpin, Magnus akan tegas, adil dan berani, sentiasa bersedia untuk mengorbankan dirinya demi kebaikan para sahabat dan misinya, dan tidak goyah untuk melindungi robot bawahannya. Walaupun tidak berminat untuk perintah keseluruhan, Ultra Magnus merupakan Komander Bandaraya Autobot dalam *Transformers The Movie*, dan mainannya juga memaparkan Ultra Magnus dalam peranan Komander Bandaraya (gelaran ini juga disandang oleh musuh sejawatannya, pemimpin Decepticon Galvatron), yang menunjukkan bahawa dia sekurang-kurangnya bersedia menerima peranan kepimpinan dalam kapasiti yang lebih kecil dan bukannya sebagai komander tertinggi, iaitu peranan yang dipenuhi oleh Optimus Prime dan kemudian Rodimus Prime.

Ultra Magnus dilengkapi dengan pelancar misil yang mampu mengenai sasaran 30 batu jauh, dan bertukar menjadi lori pengangkut kereta yang dapat mengangkut rakan-rakan pasukan Autobot.

Rujukan
-------

Bibliografi
-----------

* Furman, Simon (2004). *Transformers: The Ultimate Guide*. DK Publishing Inc. m/s. 111. ISBN 1-4053-0461-8.
* Furman, Simon (2004). *Transformers: The Ultimate Guide*. DK Publishing Inc. m/s. 38. ISBN 1-4053-0461-8.

Pautan luar
-----------

* Ultra Magnus at the Transformers Wiki

Templat:Transformers
**Sekolah Agama Menengah Unwanus Saadah** atau nama ringkasnya *SAM Unwanus Saadah*, merupakan sebuah Sekolah Agama Menengah yang terletak di Km. 39, Kanchong Darat,.

Pada 2009, Sekolah Agama Menengah Unwanus Saadah memiliki 355 pelajar lelaki dan 386 pelajar perempuan, menjadikan jumlah keseluruhan murid seramai 741 orang. Ia mempunyai seramai 56 orang guru.2009

Sejarah
-------

Sekolah Agama Menengah Unwanus Saadah mula didirikan pada tahun 1946 hasil usaha oleh Tuan Hj Ibrahim Bin Hj Ismail, Raja Hj Daud bin Raja Hj Busu dan Hj Usman bin Hj Taib. Sekolah ini mula dibina berhampiran dengan Masjid jamek Kanchong Darat yang mana ia adalah tapak asal sekolah ini. Ia kemudiannya dipindahkan ke tapak Sekolah Rendah Agama Kanchong Darat dan seterusnya ia dibina semula di lokasi yang ada sekarang iaitu di KM 39, Kanchong Darat.

Pada tahun 1946, sekolah ini hanya dikenali dengan nama Madrasah Unwanus Saadah yang mana Jabatan Agama Islam Selangor telah mengambil alih pengurusan sekolah dan menukar nama madrasah ini kepada Sekolah Agama Menengah Rendah Unwanus Saadah.

Bermula pada tahun 1989, sekolah ini telah membuka tawaran untuk mengambil pelajar-pelajar tingkatan 5 dan mengubah nama sekolah kepada Sekolah Agama Menengah Unwanus Saadah. Sehingga ke hari ini, nama sekolah ini terus mekar di bibir masyarakat setempat kerana ia berada dalam era kombinasi Arab dan akademik.

Kini, SAM Unwanus Saadah dikategorikan sebagai sebuah sekolah gred A, luar bandar. Sekolah ini diterajui  oleh tuan pengetua iaitu En. Arriffin bin Rabu dan dibantu oleh guru penolong kanan kurikulum, Puan Norafizah bt Ahmad dan guru penolong kanan HEM iaitu Puan Mazinah bt Kasran serta guru penolong kanan ko-kurikulum, Puan Nooranisah bt Samiran. Seramai 43 orang guru telah diamanahkan untuk mengajar di sekolah ini yang terdiri daripada 11 orang guru lelaki dan 32 orang guru perempuan.

Motto yang digunakan pada lencana sekolah ialah Ilmu An-nur yang bermaksud ilmu itu cahaya. Ini membawa maksud matlamat sekolah ialah untuk menuju ke arah menjadikan ilmu sebagai penyuluh kepada kejayaan pelbagai aspek.

Pencapaian
----------

***AKADEMIK***

**Penilaian Menengah Rendah (PMR) 2011 :-**

Kedudukan ke-3 Daerah Kuala Langat.

Kedudukan ke-45 Negeri Selangor.

**Sijil Pelajaran Malaysia (SPM) 2010 :-**

Kedudukan ke-1 Daerah Kuala Langat.

Kedudukan ke-30 Negeri Selangor.

***SUKAN***

**Kejohanan Bola Sepak MSSD Kuala Langat 2013 :-**

Bawah 18 Thn : Peringkat Kumpulan

Bawah 15 Thn : Ke-3

**Kejohanan Bola Sepak Olimpik Muda 2013 :-**

Bawah 13 Thn : Ke-2

Bawah 14 Thn : Ke-3

Bawah 16 Thn : Ke-3

**Kejohanan Bola Sepak MSSD Kuala Langat 2016**

Bawah 18 tahun : ke-2

Bawah 15 tahun: ke-3

**Kejohanan Bola Sepak Piala Mokhtar Dahari 2016**

Peringkat Kumpulan

* Afif Najmi terpilih dalam kejohanan Bola sepak antarabangsa di Indonesia

==   

Lagu Sekolah ==

Alamat
------

Sekolah Agama Menengah Unwanus Saadah
Km. 39, Kanchong Darat, 42700 Banting, Kuala Langat,
Selangor,  Malaysia
Telefon = 331872377
Fax = 331872377

Rujukan
-------

1. ↑  Senarai Sekolah Mengikut Kumpulan Jenis Dan Negeri

Pautan luar
-----------

* Sekolah Agama Menengah Unwanus Saadah
**Sekolah Agama Menengah Tinggi Tengku Ampuan Rahimah** atau nama ringkasnya *SAMT Tengku Ampuan Rahimah*, merupakan sebuah Sekolah Agama Menengah yang terletak di Sungai Manggis.

Pada 2009, Sekolah Agama Menengah Tinggi Tengku Ampuan Rahimah memiliki 443 pelajar lelaki dan 500 pelajar perempuan, menjadikan jumlah keseluruhan murid seramai 943 orang. Ia mempunyai seramai 68 orang guru.2009

**Sekolah Agama Menengah Tinggi Tengku Ampuan Rahimah** (SAMTTAR) ialah sebuah sekolah menengah agama di Kampung Sungai Manggis, Banting, Selangor.

Sejarah awal
------------

Semasa ditubuhkan pada tahun 1980-an, sekolah ini dikenali sebagai **Sekolah Agama Menengah Rendah Sungai Manggis**. Guru Besarnya yang pertama ialah Ustaz Amir Nasihon. Beliau banyak berusaha memajukan sekolah ini dengan niat yang tulus ikhlas demi memajukan anak-anak Melayu mendalami ilmu agama dan akademik. Antara guru yang awal di sekolah ini ialah: 
Cikgu Buang Bin Sarpon, Cikgu Ramadzhan, Ustaz Salbini Ismail, Ustazah Suriani, Ustazah Zainah, Ustazah Juliah dan Cikgu Sulaiman Karli(sekarang Dato'), Cikgu Zaleha Tohid, Cikgu Masiah Alias.

Pakaian pelajar sekolah ini sewaktu 1980-an dahulu ialah Baju Putih berseluar Hitam, manakala 1983 ditukar kepada baju Warna Hijau dan seluar Hitam. Pakaian ini membezakan para pelajar sekolah agama dengan para pelajar aliran biasa.

Pada tahun 1983 sekumpulan pelajar sekolah ini menjadi antara kumpulan pertama belajar ke peringkat menengah tinggi di sekolah baru iaitu Sekolah Agama Menengah Tinggi Tengku Ampuan Jemaah Seksyen 11 Shah Alam.

Sekarang sekolah ini mengalami perubahan yang ketara hasil daripada usaha dan doa guru-guru. Pengetua SAMTTAR kini ialah Puan Siti Romziah bt Madong yang amat prihatin akan perkembangan pelajaran murid-murid. Keputusan SPM tahun 2014 menunjukkan kenaikan yang amat membanggakan iaitu seramai 12 orang mendapat cemerlang dengan seorang pelajar mendapat 9A. Pada tahun 2007, SAMTTAR telah menjadi anggota sekolah kementerian iaitu menjadi Sekolah Agama Bantuan Kerajaan (SABK).

Senarai pengetua
----------------


| Bil. | Nama | Mula | Akhir |
| --- | --- | --- | --- |
|  |  |  |  |
|  | Siti Romziah Madong | 2012 | 2018 |
|  | Mohd Yazid Sharif | 2018 | 2022 |
|  | Azlina Emam Buhari | 2022 | Kini |

Alamat
------

Sekolah Agama Menengah Tinggi Tengku Ampuan Rahimah
Sungai Manggis
Selangor, Malaysia
Telefon = 60331872396
Fax = 60331878675

Rujukan
-------

1. ↑  Senarai Sekolah Mengikut Kumpulan Jenis Dan Negeri

Pautan luar
-----------

* Portal SAMTTAR
**Radio e Televisão de Timor-Leste, E.P.**, (Tetum: *Radio Televisaun Timor Leste*code: tet is deprecated , **Radio Televisyen Timor Leste**, **RTTL**) merupakan penyiar radio dan televisyen kebangsaan di Timor Leste.

Radio
-----

**Radio Timor Leste** (RTL) merupakan bahagian radio RTTL yang bersiaran dalam bahasa Tetum dan Portugis.

Televisyen
----------

Bangunan pejabat RTTL di Dili
**Televisão de Timor-Leste** (Bahasa Tetum: *Televizaun Timor-Leste*, Televisyen Timor-Leste, TVTL) adalah salah satu stesen televisyen di Timor-Leste yang menyiarkan secara terestrial dari Dili.

Stesen ini menyiarkan program bahasa Tetum dan Portugis dari jam 17.00 hingga jam 22.00 (di Malaysia jam 16.00 hingga 21.00), pada jam 17.00 hingga 17.30 masih tergolong iklan, kecuali untuk produk yang dibeli daripada TV Globo Antarabangsa, sebagai penulis telenovela *Sinhá-Moça*, yang dipaparkan dalam Bahasa Inggeris. Ia menyiarkan program stesen televisyen Portugal (RTPi) pada siang hari dan malam selepas Telenovela Brazil *Sinha-Moca*. TVTL juga mengudara di Indonesia khususnya di Nusa Tenggara Timur.

Siaran ini dikendalikan oleh satelit Tekom 1.

Rancangan berita
----------------

* Seputar Indonesia, disiarkan jam 19.00 - 19.30 di Timor Leste oleh stesen TV Indonesia, RCTI.
* *Telejornal*, jam 20.00 malam.
* *Telejornal Português*, jam 20.45 malam.

Rujukan
-------

1. ↑  "New RTTL President takes office". Kerajaan Timor Leste.

Pautan luar
-----------

* Tapak rasmi



|  |  |
| --- | --- |
| Ikon tunas | Rencana berkaitan televisyen ini ialah rencana tunas. Anda boleh membantu Wikipedia dengan mengembangkannya. |

* l
* b
* s